Han blev [[student]] fra [[Viborg]] 1861, fik 1866 af universitetet et hæderligt accessit for en afhandling, "Om Skyldnerens Mora" (udarbejdet tr. 1870), blev [[cand.jur.]] i 1867 og i 1870 ansat som volontær i [[Justitsministeriet]] og konstitueredes 1870 for et år som [[assessor]] i [[Viborg Overret]]. Han konkurrerede i 1872, blandt andet med [[J.H. Deuntzer]], om pladsen som juridisk professor efter [[F.T.J. Gram]]s død. Deuntzer sejrede, men Evalsen ansattes dog også som juridisk professor og fik den opgave ved siden af [[Andreas Aagesen (professor)|Aagesen]] at foredrage dansk og romersk formueret. Hans hovedvirksomhed samlede sig om obligationsretten; af [[forelæsning]]er her over er udkommet (autograferet) den almindelige og omtrent halvdelen af den specielle del. Disse forelæsninger fik bevidnet stor betydning for studenterne.
Personbillede_savnes Litteratur Titler Samfund Historie Videnskab Organisationer Uddannelsesinstitutioner Universiteter